Agartha

> **"...สถานที่อันงดงามและมีค่ามากเกินกว่าจะหาสิ่งใดเปรียบ เพราะเหตุนั้นเราจึงตัดสินใจ...จะกลบฝังความลับนั้นจากโลกใบนี้  มิให้มีสิ่งใดแตะต้องที่แห่งนี้ได้อีก..."**
>
>

**Agartha** ;(อการ์ธา) ดินแดนซึ่งปรากฏอยู่ในตำนานและความเชื่อโบราณหลากหลายแห่ง เชื่อกันว่าสถานที่เร้นลับแห่งนี้ตั้งอยู่ ณ ใต้พื้นโลก ในทฤษฎีที่มีนักวิทยาศาสตร์หลายต่อหลายคนเชื่อกันว่า 'Earth hollow' หรือโลกกลวง ซึ่งผู้ที่เป็นคนทำให้ทฤษฎีนี้มีชื่อเสียงมากที่สุดก็คือ เอ็ดมัน ฮัลเลย์ (Edmund Halley)

ทว่าสิ่งที่ฮัลเลย์กระทำนั้นคือ 'การหลอกลวงคนทั้งโลก' ให้หลงเชื่อในสิ่งที่เขาพูด และมีหลายต่อหลายคนพยายามหาหนทางเข้าไปยังอการ์ธาซึ่งเชื่อกันว่าทางเข้านั้นอยู่ ณ ขั้วโลกเหนือและขั้วโลกใต้ ทว่าไม่ว่าจะนานกี่ปีก็ไม่เคยมีใครทำสำเร็จ เพราะความจริงแล้วอการ์ธาที่ถูกเชื่อกันนั้นมาจากคำลวงของฮัลเลย์ เพราะอการ์ธานั้นไม่ได้ตั้งอยู่ใต้โลกอย่างที่รู้กัน แต่อยู่บนยอดเขาสูงที่ห่างไกลต่างหาก

อการ์ธานั้นแท้จริงแล้วคือเมืองที่ถูกสร้างขึ้นจาก 'เมนดิส' ยุคโบราณ คือสถานที่ที่เต็มไปด้วยอารยธรรมและภูมิปัญญาชั้นสูงที่มนุษย์เราไม่อาจจิตนาการได้ และคนเพียงคนเดียวที่เคยไปถึงยังสถานที่แห่งนั้นก็คือฮัลเลย์ แต่ความหลงใหลและการรับรู้สิ่งที่เกิดขึ้น ณ ที่แห่งนั้นทำให้ฮัลเลย์ตัดสินใจสร้างการโกหกคำโต เพื่อบิดเบือนความจริงและปกป้องสถานที่แห่งนั้นจากคนภายนอกไม่ให้ย่างกรายเข้าไป ซึ่งปรากฏในบันทึกของเขาว่า '*ดินแดนซึ่งตั้งอยู่ ณ จุดที่ปัญญาไม่อาจแตะต้อง ที่นี่ไม่ใช่ดินแดนของมนุษย์ผู้ต่ำต้อย แต่เป็นดินแดนที่เหมือนของขวัญจากพระเจ้า มันงดงามและมีค่ามากเกินกว่าจะหาสิ่งใดเปรียบ ทั้งผืนดินและแผ่นฟ้าต่างเป็นส่วนหนึ่งของกันและกัน  ราวกับแดนสวรรค์ของพระเจ้าผู้สรรค์สร้างสรรพสิ่ง  เพราะเหตุนั้นเราจึงตัดสินใจ...จะกลบฝังความลับนั้นจากโลกใบนี้  มิให้มีสิ่งใดแตะต้องที่แห่งนี้ได้อีก'*

## The Agartha

อการ์ธานั้นปัจจุบันเป็นดินแดนลึกลับแห่งหนึ่งบนหุบเขาสูงในรัสเซีย ซึ่งเป็นสถานที่ที่ไม่ปรากฏในแผนที่ฉบับใด แทบไม่มีใครรู้ถึงการมีอยู่ของมัน ในเมืองแห่งนี้เดิมทีมีผู้คนที่เกิดจากการแต่งงานกันเองของคนในตระกูลเก่าแก่ แต่ก็ค่อยๆเสื่อมความเจริญจนเหลือแต่เพียง 'มาเชลดีเล่' ตระกูลผู้ก่อตั้งซึ่งเหลือรอดเป็นคนสุดท้าย

### **Backgrounds**

ในสมัยก่อน *'เวซ อัล มาเชลดีเล่'* ได้เป็นผู้นำรวบรวมเหล่าผู้ป่วยทางจิตให้เข้ามาเป็นสมาชิกของกลุ่มที่ตนเองได้ก่อตั้งขึ้น จากปัญหาความแตกต่างระหว่างพวกเขาและมนุษย์ปกติ ทำให้เขาตัดสินใจรวบรวมกำลังคนอพยพไปยังดินแดนที่อยู่แสนไกลและห่างไกลจากโลกภายนอก สร้างเมือง และวิทยาการต่างๆโดยใช้ปัญญาและความสามารถของพวกตน จนกำเนิดเป็น 'อการ์ธา' ดินแดนของ 'เมนดิส' หรือผู้ป่วยทางจิตเมื่อหลายร้อยปีก่อน

ความรุ่งเรืองของอการ์ธานั้นมาจากภูมิปัญญา และอารยธรรมที่เหนือกว่ามนุษย์ธรรมดา ระบบสังคมที่แตกต่างกันและสภาพแวดล้อม จนกลายเป็นสังคมเฉพาะตัวที่แตกต่างจากสังคมใดๆในปัจจุบัน ผู้คนในอการ์ธานั้นถือค่านิยม 'แต่งงานในสายเลือดเดียวกัน' ทำให้เกิดความผิดปกติของพันธุกรรม (ยีนด้อย) สูงมาก ชาวเมืองมีสภาวะไร้จิตสำนึก ทัศนคติบิดเบี้ยว การควบคุมอารมณ์แปรปรวนจนเห็นได้ชัด และอายุขัยสั้น หรือเรียกได้ว่า ชาวอการ์ธานั้นมีความผิดปกติทางจิตใจที่รุนแรงกว่าอาการป่วยของเมนดิสมาก และการเสื่อมสลายลงตามกาลเวลาก็ทำให้อการ์ธาที่เคยเจริญรุ่งเรืองอย่างมากค่อยๆล่มสลายไปในที่สุด

### **Description**

* แม้ไม่มีหลักฐานแน่ชัด แต่คาดว่าอการ์ธาน่าจะมีอายุราวๆ 1,300 ปี นับจากที่สร้าง
* อการ์ธาล่มสลายมาราว 300 ปีแล้ว
* ตระกูลที่เก่าแก่ที่สุดในอการ์ธาคือ 'Macheldile' (มาเชลดีเล่) และเป็นตระกูลผู้ก่อตั้ง
* ที่อการ์ธาสามารถมองเห็นดวงจันทร์ และดาวได้อย่างชัดเจน และเห็นแสงเหนือแสงใต้แทบตลอดทั้งปี เป็นผลมาจากตำแหน่งที่ตั้งซึ่งอยู่สูงมาก และทำให้อุณหภูมิหนาวเย็นแทบตลอดทั้งปี
* สิ่งก่อสร้างภายในอการ์ธาส่วนใหญ่ทำมาจากหิน และไม้ ซึ่งมีอายุเก่าแก่และบางส่วนก็ยังหลงเหลืออยู่ (เช่น สวนลอย กลไกทางเดินน้ำในเมือง และสถาปัตยกรรมบางส่วน)
* พืชที่อยู่ในอการ์ธาส่วนใหญ่จะวิวัฒนาการต่างจากพืชปกติ
* ณ อการ์ธา จะมีดอกไม้ชนิดหนึ่งที่เจริญเติบโตแค่ที่นี่เท่านั้น ซึ่งลูน่าได้ตั้งชื่อให้กับพันธุ์ไม้นั้นว่า 'Danica' (หมายถึง ดาวประกายพรึก หรือดาวศุกร์)
* น้ำที่อยู่ในอการ์ธาถูกเรียกว่า 'อควาวิต้า' (Aqua vitae) ซึ่งเป็นน้ำที่สะอาดมากโดยธรรมชาติ สามารถดื่มกินได้โดยไม่ต้องกรอง และเป็นน้ำที่ไหลเวียนอยู่ใน 'กลไกทางเดินน้ำ' รอบๆเมือง
* มีร่องรอยของการทำไร่ การเกษตร และปศุสัตว์หลงเหลืออยู่บ้างจากสิ่งก่อสร้างและเครื่องมือที่ถูกทิ้งร้าง แต่ปัจจุบันไม่ได้ถูกใช้งานอีกเลย
* แต่เดิมนั้นคาดการณ์กันว่าที่แห่งนี้มีประชากรอาศัยอยู่ราวๆ 50 คน (ปัจจุบันเหลือ 1 คน คือ ลูน่า อัล มาเชลดีเล่)
* ประเพณีดั้งเดิมของอการ์ธาที่ยังมีสืบต่อมาก็คือ การเผาสิ่งของของคนตาย(ชาวอการ์ธา) เพื่อเป็นการนำพาจิตวิญญาณของผู้ตายที่ยังอยู่ในสิ่งของนั้นๆไปสู่เส้นทางที่สมควร และการขับร้องบทเพลงแห่งชีวิต
* การล่มสลายของอการ์ธาเกิดจากความผิดปกติของพันธุกรรมที่ทำให้ชาวเมืองอายุสั้น และขาดผู้สืบทอด รวมทั้งการถูก 'ล่า' จากองค์กรผู้หวังการเปลี่ยนแปลงจากการปกครองในช่วงหลังๆ เนื่องมาจากความรุ่งเรืองในวิทยาการและความรู้ของอการ์ธาเป็นสิ่งที่จำเป็นสำหรับสังคมภายนอกเป็นอย่างมาก
* ทางเข้าออกของอการ์ธาหลายๆทางถูกทำลายไปนานมากๆแล้ว ด้วยเหตุผลหลายอย่าง และมีเพียงลูน่าเท่านั้นที่หาวิธีเข้าออกในปัจจุบันได้ (จำเป็นต้องใช้กุญแจแห่งคลาวิส)
* ชาวอการ์ธาเกินครึ่งนั้นมีสภาวะเป็น 'มรดกของพระเจ้า' โดยกำเนิด และหากไม่เป็นเช่นนั้น ค่าสภาวะทางจิตใจ จะอยู่ที่ราวๆ S+ ถึง SS

## Trivia

* ทางเดินน้ำรอบอการ์ธา จะไหลออกมาจาก 'สวนลอย' และไหลถวนเข็มนาฬิกาไปรอบๆเมือง
* พื้นที่ของอการ์ธาส่วนใหญ่เป็นที่ราบสลับภูเขาสูง ถูกปกคลุมด้วยหญ้า หิน มีสิ่งปลูกสร้างค่อนข้างน้อยมาตั้งแต่แรก
* ในปัจจุบัน (เนื้อเรื่อง Fallen) อการ์ธานั้นหลงเหลือซากสถาปัตยกรรมค่อนข้างน้อย มีเพียงไม่กี่แห่งที่โครงสร้างยังสมบูรณ์อยู่ (อาทิ สวนลอย และกระท่อมบางส่วนในหมู่บ้าน)
* สาเหตุที่ทางเดินน้ำในอการ์ธายังทำงานอยู่ได้ในปัจจุบัน มาจากความดูแลของลูน่าในการคงสภาพน้ำในเมืองไว้ เป็นนัยยะว่า หากปราศจากชาวอการ์ธาเมืองแห่งนี้จะ 'ตาย' ลงอย่างสมบูรณ์